Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 333

8. Kishajó- és csónaképítés menedzsment feladatainak végzése A kishajó- és csónaképítõ technikus segíti az üzem vezetésének döntéseit, menedzseli a hajóépítõ üzem mûködését; döntési modelleket alkalmaz, tervezéstechnikákat, számítógépes tervezési lehetõségeket alkalmaz; megfogalmazza az irányítással kapcsolatos célokat; meghatározza az egyéni és csoportos célokat. Ennek során: — Kiválasztja az egyes munkafolyamatokhoz a legmegfelelõbb dolgozót, személyiségvizsgálatot végeztet, például monoton munkavégzés-tûrõképességét, egyéni kombinatív készségét és problémamegoldó képességét. — A hajóépítéshez munkahelyi csoportokat szervez a munkafolyamatok végzése alapján, figyelembe véve a képességet, a kvalifikáltságot és a teljesítményt. Meghatározza a csoporton belüli státuszokat. — Meghatározza a hajóépítõ munkahely szervezeti struktúráját, kulturáltságát, figyelembe véve a külsõ hatásokat és a szervezet specifikus tényezõit. Kialakítja a szervezeti kultúrájának szintjeit. — Kezeli a konfliktusokat konfliktusmegoldás-stratégiai módszerek alkalmazásával a fellépõ tünetek és technikák alapján. Meghatározza a szervezet konfliktusszintjét. Konfliktuskezelést végez egyéni és szervezeti szinten. — Figyelemmel kíséri a hajóépítõ szervezet változását. Megvizsgálja a szervezeti változások következményeit, melyek kihatással vannak: a folyamatokra, a technológiára, a struktúrára és a kultúrára. Figyelemmel kíséri a változásokat szervezeti és magatartási nézõpontból. — Használja az üzleti életben bevált kommunikációs eszközöket, tárgyalástechnikákat. Kialakítja a saját kommunikációs kultúráját: beszéd, levelezés, telefonálás. Alkalmazza az együttmûködõ tárgyalás és a versengõ tárgyalás módszereit.

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes